ཇོག་པ་ནི། སློབ་མས་ཁས་ལེན་བྱེད་པ་མིན་
ཡང་སློབ་དཔོན་གྱིས་འདི་ལྟར་བྱ་དགོས་སོ་ཞེས་པ་ཡིན་ལ། དེ་ཡང་རང་གི་ཁས་བླངས་
དང་འདྲ་བར་བསྲུང་དགོས་ཬཔའི་ཕྱིར། དཀྱིལ་འཁོར་དུ་འཇུག་པ་ཙམ་ཞིག་བྱེད་པའི་བསྲུང་
སྡོམ་མི་ནུས་པ་ལ་འདི་མི་བྱེད་པར་གསུངས་སོ༎ དམ་གཞག་བྱེད་པའི་གནས་ནི། དཀྱིལ་
འཁོར་གྱི་ཤར་ཕྱོགས་སུ་བྱེད་པར་ལ་བ་པ་ཾལ་སོགས་པས་བཤད་དོ༎ དང་པོ་ཕན་ཡོན་
བརྗོད་པའི་སྒོ་ནས་དམ་ལ་གཞག་པ་ནི། དེང་ཁྱོད་°དེ་བཞིན་གཤེགས་པ་ཐམས་ཅད་ཀྱི་
༡ སྡེ་བསྟན། རྒྱུད་འགྲེལ། ཞ སློབ་དཔོན་རྒྱལ་བ་བཟང་པོ། བདེ་མཆོག་གི་དཀྱིལ་འཁོར་བྱ་ཐབས། ཤོག་གྲངས་༡༠༤ན༦
༢ བཟུངས་ཏེ་ སྡེ་དཔར། གཙང་དཔར།
༣ བཤད་དེ། སྐུ་འབུམ་དཔར་མ། གཙང་དཔར།
༤ སྲུང་དགོས་ སྐུ་འབུམ་དཔར་མ། སྡེ་དཔར། གཙང་དཔར།
༥ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༦ དེང་ཁྱེད་ དབུས་དཔར།

474
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
རིགས་སུ་ཞུགས་ཀྱི་དེས་ན་ངས་ཁྱོད་ལ་རྡོ་རྗེ་ཡེ་ཤེས་བསྐྱེད་པར་བྱ་སྟེ་ཡེ་ཤེས་གང་གིས་
ཁྱོད་དེ་བཞིན་གཤེགས་པ་ཐམས་ཅད་ཀྱི་དངོས་གྲུབ་རྣམས་ཀྱང་ཐོབ་པར་འགྱུར་ན་དངོས་
གྲུབ་གཞན་རྣམས་ལྟ་སྨོས་ཀྱང་ཅི་དགོས། ཁྱོད་ཀྱིས་ཀྱང་འདི་དཀྱིལ་འཁོར་མ་མཐོང་བ་
རྣམས་ཀྱི་མདུན་དུ་སྨྲ་བར་མི་བྱ་སྟེ་ཁྱོད་དམ་ཚིག་ཉམས་པར་གྱུར་ཏ་རེ། ཞེས་བརྗོད་དོ༎
འདིའི་དུས་སུ་ལག་པ་ནས་བཟུང་ནས་·བྱ་བར་ལ་བ་པ་`དང་མི་ཐུབ་ཟླ་བས་བཤད་ལ། བོད་
ཀྱི་བླ་མ་དག་མགོ་བོར་རྡོ་རྗེ་བཞག་ནས་བྱེད་དོ༎ དཀྱིལ་འཁོར་དུ་ཞུགས་པ་ནི། དེ་བཞིན་
གཤེགས་པ་ཐམས་ཅད་ཀྱི་ས་བོན་དུ་གྱུར་པས་ན་དེ་དག་གི་རིགས་སུ་ཞུགས་པའོ།། རྡོ་
རྗེ་ཡེ་ཤེས་ནི། དུས་གསུམ་ཤེས་པའི་ལྷའི་ཡེ་ཤེས་འཆད་པར་འགྱུར་བ་ལྟར་ཕབ་པས་སྐྱེ་
བ་སྟེ་དེ་བསྐྱེད་པར་བྱས་ཞེས་པའམ་བྱ་ཡི་’ཞེས་པའོ། ཡེ་ཤེས་དེ་བསྐྱེད་པའི་ཕན་ཡོན་
ནི༑ ཡེ་ཤེས་གང་གིས་ཞེས་སོགས་ཀྱིས་སྟོན་ཏེ་མཆོག་དང་ཐུན་མོང་འགྲུབ་པའོ༎ དཀྱིལ་
འཁོར་མཐོང་བ་ནི། ཆོ་ག་ཇི་ལྟ་བ་བཞིན་དུ་བཅུག་ནས་ལྷ་ངོ་བསྟན་པ་ཡིན་པས་དེ་མིན་
པ་ནི་དཀྱིལ་འཁོར་མ་མཐོང་བའོ༎ མནའ་ཆུ་བླུད་པ་ལ་སོགས་པས་དམ་ཚིག་ཅན་དུ་བྱས་
ཤིང་མནའི་སྙིང་པོ་བྱིན་པ་ལས་འདས་ན་དམ་ཚིག་ཉམས་པ་སྟེ་འདིར་ནད་ལ་སོགས་པ་
དང་ཕྱི་མར་ངན་འགྲོར་འགྲོ་བའི་སྡུག་བསྔལ་འཐོབ་པ་ལ་ཤཱཀྱ་བཤེས་གཉེན་གྱིས་བཤད་
དོ༑༑ ཀུན་སྙིང་གིས་དེ་བཞིན་གཤེགས་པ་ཐམས་ཅད་ནི་རིགས་ལྔ་དང་། དེའི་རིགས་ནི་དེ་
དག་སྐྱེད་པའི་ཡུམ་རྣམས་དང་རིགས་དེར་ཞུགས་པ་ལ་གཉིས་ལས། རྡུལ་ཚོན་གྱི་དཀྱིལ་
འཁོར་དུ་འཇུག་པ་ནི་ཕྱི་འཇུག་དང༌། དེའི་དུས་སུ་ས་མ་ཡ་ཧཱུཾ་གིས་དེ་བཞིན་གཤེགས་པ་
ཐམས་ཅད་ཀྱིས་དེ་བཞིན་གཤེགས་པ་ཐམས་ཅད་ཀྱི་ཡེ་ཤེས་ཕབ་པ་ནི་གསང་བའི་འཇུག་
པར་བཤད་དེ། ཡེ་ཤེས་ཕབ་པ་འདི་ནི། སྔགས་དེས་དཀྱིལ་འཁོར་གྱི་སྒོ་རྣམས་ནས་བཅུག་
༡ བཟུངས་ནས་ སྡེ་དཔར། གཙང་དཔར།
༢ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༣ བྱ་ཡིས་ གཙང་དཔར། དབུས་དཔར།

རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ། 475
པའི་ཚེ་དེ་བཞིན་གཤེགས་པ་རྣམས་ཀྱིས་བྱིན་གྱིས་བརླབས་པ་ལ་བྱེད་ཀྱི། འོག་གི་ཡེ་
ཤེས་ཕབ་པ་དང་མི་གཅིག་གོ །རྡོ་རྗེ་ཡེ་ཤེས་ནི། ས་དང་པོ་ལ་སོགས་པའི་རང་བཞིན་
ཅན་གྱི་‘ཡེ་ཤེས་ཡིན་ལ་དེ་བསྐྱེད་པ་སྟེ་མངོན་སུམ་དུ་བྱ་ཡི་‘ཞེས་ཏེ་དེའི་ཁྱད་པར་ནི་ཡེ་
ཤེས་གང་གིས་སོགས་སོ།། སྟོད་འགྲེལ་ལས་རྡོ་རྗེ་ཡེ་ཤེས་བསྐྱེད་པར་བྱས་ཞེས་བྱ་བ་
ནི༑ འདས་མ་ཐག་ཏུ་ཞུགས་པ་གང་ཡིན་པ་དེ་ཞེས་བཤད་པས། ས་མ་ཡ་ཧཱུཾ་གིས་བཅུག་
པའི་དུས་སུ་དེ་བཞིན་གཤེགས་པ་དེ་དག་གིས་བྱིན་གྱིས་བརླབས་པ་ལ་ནང་ཞུགས་ཀྱི་ཡེ་
ཤེས་བབས་པར་ཀུན་སྙིང་བཞེད་དོ༎ སྨྲ་བ་ནི། རྡོར་དབྱིངས་ཀྱི་དཀྱིལ་འཁོར་འདི་འདྲའོ་
ཞེས་སྨྲ་བ་ལ་བཤད་པ་ནི་མཚོན་པ་ཙམ་སྟེ་སྔགས་ཀྱི་གསང་བ་ཐམས་ཅད་དོ༎ དམ་ཚིག་
ཉམས་པར་གྱུར་ཏ་རེ་ཞེས་པ་ནི། དམ་ཚིག་ལས་འདའ་བར་མ་བྱེད་ཅིག་ཅེས་བསྒོ་བ་ལ་
བཤད་དོ༎ དེ་ལྟར་བརྗོད་དེ་མགོ་བོར་རྡོ་རྗེ་བཟུང་ནས་དྲིལ་བུ་དཀྲོལ་ཞིང༌། ཁྱོད་ཀྱི་དམ་
ཚིག་རྡོ་རྗེ་འདི༎ གལ་ཏེ་ཁྱོད་ཀྱིས་འགའ་ཞིག་ལ༎ འདི་སྨྲས་ན་ནི་མགོ་བོ་འགེམས༎
ཞེས་བསྒྲག་གོ །འདི་ཡང་དེ་ཉིད་བསྡུས་པ་ལས། “འདི་ནི་ཁྱོད་ཀྱི་རྡོ་རྗེའི་དམ་ཚིག་ཡིན་
གྱིས་ྃགལ་ཏེ་འགའ་ཞིག་ལ་སྨྲས་ན་ཀླད་པ་འགས་པར་འགྱུར་རོ༎” ཞེས་གསུངས་པའི་
རྗེས་སུ་འབྲངས་པའོ༎ འདི་ལ་ཀུན་སྙིང་དང་ཤཱཀྱ་བཤེས་གཉེན་གཉིས་ཀྱིས་བཤད་པ་
མི་སྣང་ཡང༌། གསང་བ་མི་བསྒྲག་པ་འདི་ནི། ཁྱོད་ཀྱིས་འདར་མི་རུང་བའི་དམ་ཚིག་ཡིན་
གྱིས་ཞེས་པ་སྟེ། དེ་ཡང་མི་ཕྱེད་པས་ན་རྡོ་རྗེ་ཞེས་བྱ་ཡི། མགོ་བོར་བཞག་པའི་རྡོ་རྗེ་ལ་
མི་བྱའོ༎ གང་ལ་སྨྲས་པ་དང་ཅི་ཞིག་སྨྲས་པ་ནི་སྔར་ལྟར་རོ༎ མགོ་བོའམ་ཀླད་པ་འགས་
༡ ཅན་གྱིས་ དབུས་དཔར།
༢ བྱ་ཡིས་_ གཙང་དཔར། དབུས་དཔར།
༣ བཟུངས་ནས་ སྡེ་དཔར། གཙང་དཔར།
༤ ཡིན་གྱི་ སྐུ་འབུམ་དཔར་མ། སྡེ་དཔར།
༥ སྡེ་བཀའ། རྒྱུད་འབུམ། ཉ དེ་ཁོ་ན་ཉིད་བསྡུས་པ། ཤོག་གྲངས་༢༧བ༢
༦ ཡིན་གྱི་_ སྐུ་འབུམ་དཔར་མ། སྡེ་དཔར།

476
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
པ་ནི་ལུས་ལ་འབྱུང་བའི་ཉེས་དམིགས་སོ༎ དེ་ནས་སྙིང་གར་རྡོ་རྗེ་བཟུང་སྟེ།‘ ཨོཾ་དེ་རིང་
རྡོ་རྗེ་སེམས་དཔའ་རང༌༎ ཁྱོད་ཀྱི་སྙིང་ལ་ཡང་དག་ཞུགས། གལ་ཏེ་ཚུལ་འདི་སྨྲས་ན་
ནི༑༑ དེ་མ་ཐག་ཏུ་དྲལ་ཏེ་གཤེགས༎ ཞེས་བཀའ་བསྒོའོ༎ ཚུལ་འདི་ཞེས་པ་དང་གང་ལ་
སྨྲས་པ་དེ་ཉིད་བསྡུས་པའི་འགྲེལ་པ་གཉིས་སུ་གསལ་བར་མ་བཤད་ཀྱང་དམ་གཞག་དང་
པོ་ལ་བཤད་པས་གོ་ནུས་པ་ལ་དགོངས་སོ། སྐབས་འདིར་རྡོ་རྗེ་སེམས་དཔའ་སྙིང་ལ་
ཞུགས་པར་གྱུར་ཅེས་བརྗོད་པའི་ཚིག་འདིས་སློབ་མ་ལ་སྔར་ཞུགས་ཟིན་པ་ཞིག་བསྟན་
པས་དེ་སྐབས་གང་དུ་ཡིན་སྙམ་ན། ཀུན་སྙིང་གིས་བཤད་པ་ནི་ཡོ་ག་པའི་སྒོས་ཀྱི་ཞུགས་
ཚུལ་དུ་སྣང་བས་འདིར་དེས་མི་ཕན་ལ། ཤཱཀྱ་བཤེས་གཉེན་གྱིས་ནི་སྔར་གནང་བ་ནོད་
པའི་ཚེ་སློབ་དཔོན་དང་ཕྱག་བཞིའི་ཚེ་སློབ་མས་གསོལ་བ་བཏབ་པ་དང་བཅོམ་ལྡན་འདས་
ཀྱི་བཀས་ཀྱང་དེའི་ཚེ་སློབ་མ་ལ་རྡོ་རྗེ་སེམས་དཔའ་སྙིང་ལ་གནས་པར་བཤད་པ་དེ་ལ་
འཆད་པས་འདིར་ཡང་སྦྱར་རོ༎ ཨོཾ་ཞེས་པ་མ་གཏོགས་པ་ཚིགས་བཅད་དེ་དེ་ཉིད་བསྡུས་
པ་ནས་བཤད་ལ། ལ་བ་པ་ཬལ་སོགས་པས། “ཧེ་རུ་ཀ་དཔལ་དེང་ཁྱོད་ཀྱི༎” ཞེས་འཆད་
པས༑ རྡོར་སེམས་ནི་སྐབས་དང་སྦྱར་ན་རྣམ་པ་གསལ་ལོ༎ འདི་ནི་ལྷ་ཡེ་ཤེས་པ་ལུས་ལ་
བཞུགས་པ་མི་བཞུགས་པར་འབྱོན་པའི་ཉེས་དམིགས་ཆེན་པོ་སྟེ། དེ་ཡང་དཀྱིལ་འཁོར་
དུ་ཞུགས་ཤིང་ལྷ་ངོ་བསྟན་པ་ལ་སོགས་པའི་སྒོ་ནས་དཀྱིལ་འཁོར་མཐོང་བ་མ་ཡིན་པ་ལ་
གསང་བ་བསྟན་པའི་ཉེས་དམིགས་སུ་དཀྱིལ་ཆོག་ཐམས་ཅད་ཀྱིས་བཤད་པས་ན། དཀྱིལ་
འཁོར་དུ་གཞུག་པའི་སྐོར་དང་སློབ་མའི་དབང་མ་བྱས་པ་ལ་བྱིན་རླབས་ཀྱི་ཆོ་ག་ཕྲ་མོ་རེ་
༡ སྙིང་གར་རྡོ་རྗེ་བཟུངས་ཏེ། སྡེ་དཔར།
སྙིང་ཁར་རྡོ་རྗེ་བཟུངས་ཏེ། གཙང་དཔར།
སྙིང་ཁར་རྡོ་རྗེ་བཟུང་སྟེ། དབུས་དཔར།
༢ གྱུར་ཞེས་ དབུས་དཔར།
༣ ཟིན་པ་ཅིག་ གཙང་དཔར། དབུས་དཔར།
༤ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༥ སྡེ་བསྟན། རྒྱུད་འགྲེལ། ཝ སློབ་དཔོན་དཔལ་ལ་བ་པ། བདེ་མཆོག་གསལ་བའི་སྒྲོན་མ། ཤོག་གྲངས་༢༦༣ན༧

རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ།
477
དང་དབང་གཞན་རྣམས་བསྐུར་ནས་གསང་བ་སྟོན་པ་ནི་མ་དག་པ་ཆེན་པོའོ༎ ཕན་ཡོན་
དང་ཉེས་དམིགས་གཉིས་ཀའི་སྒོ་ནས་དམ་ལ་གཞག་པ་ནི། དེ་ནས་རྣམ་རྒྱལ་གྱི་བུམ་པའི་
སྟེང་ན་གནས་པའི་ཆུ་མིང་མེད་དང་མཐེ་བོང་གིས་བཟུང་བའི་·སྣོད་ཀྱི་ཁས་སློབ་མའི་ཁར་
བླུགས་ཤིང་། འདི་ནི་ཁྱོད་ཀྱི་དམྱལ་བའི་ཆུ༎ དམ་ཚིག་ཉམས་ན་སྲེག་པར་བྱེད༎ དམ་
ཚིག་བསྲུངས་ན་དངོས་གྲུབ་སྟེ། རྡོ་རྗེ་བདུད་རྩིའི་ཆུ་འཐུངས་ཤིག །ཨོཾ་པཉྩ་ཨ་མྲྀ་ཏ་ཨུ་
ད་ཀ་ཥཿ ཞེས་བརྗོད་ཅིང་མནའི་ཆུ་འཐུང་དུ་གཞུག་སྟེ། དེ་གཉིས་ཀ་རྒྱུད་རྡོར་ཕྲེང་ནས་
ཅུང་མི་འདྲ་ཙམ་ཞིག་འབྱུང་ངོ་༎ དོན་ཡོད་ཞབས་ཀྱིས་ལག་ཏུ་ཆུ་ལྡུགས་པར་བཤད་ལ།
ཥཿགསུམ་དང་གཅིག་བྱས་པ་ཅི་རིགས་སུ་ཡོད་དོ༎ ཚར་གཅོད་པས་ན་རྡོ་རྗེ་དང་ཕན་
འདོགས་པས་བདུད་རྩིའི་ཆུའོ༎ འདི་དེ་ཉིད་བསྡུས་པ་དང་རྩེ་མོ་དང་ཀླུ་བྱང་ལ་སོགས་པས་
མནའ་ཆུར་བཤད་པས་མནའ་བསྒགས་ནས་སྔགས་ཀྱི་དམ་ཚིག་རྣམས་སྲུང་དུ་འཇུག་པ་སྟེ།
རྩེ་མོ་ལས། “རྡོ་རྗེ་སེམས་དཔའི་མནའ་ཡི་ནི༎ ‘སྙིང་པོ་འདི་ཡིས་མནའ་བསྒག་གོ །”ཞེས་
གསུངས་པའི་ཕྱིར་རོ༎ དེས་ན་སྔགས་པས་འདི་ལྟར་བྱས་པ་དྲན་པར་བྱས་ནས་དམ་ཚིག་
དང་སྡོམ་པ་བསྲུང་བ་ལ་འབད་པ་ཆེར་བྱོས་ཤིག །དེ་ནས་བླ་མའི་བཀའ་ཉན་པའི་སྒོ་ནས་
དམ་ལ་གཞག་པ་ནི། དེང་ནས་བརྩམས་ཏེ་ཁྱོད་ཀྱི་ཕྱག་ན་རྡོ་རྗེ་ང་ཡིན་གྱིས། ངས་འདི་
གྱིས་ཤིག་ཅེས་གང་བསྒོ་བ་དེ་ཁྱོད་ཀྱིས་བྱ་དགོས་སོ༎ ཁྱོད་ཀྱིས་ང་ལ་བརྙས་པར་ཡང་མི་
བྱ་སྟེ་ཁྱོད་ཡ་ང་བ་མ་སྤངས་པར་ཤི་བའི་དུས་བྱས་ནས་ྃདམྱལ་བར་ལྟུང་བར་གྱུར་ཏ་རེ།
ཞེས་བརྗོད་དེ། དེ་ཉིད་བསྡུས་པ་ལས་གསུངས་སོ༎ འདི་བརྗོད་པའི་ཚེ་ལག་པ་ནས་བཟུང་
༡ བཟུངས་པའི་ གཙང་དཔར།
༢ སྡེ་བཀའ། རྒྱུད་འབུམ། ཉ རྒྱུད་རྡོ་རྗེ་རྩེ་མོ། ཤོག་གྲངས་༢༡༡བ༡ ལས་བྱུང་བའི་ནང་ནས་ཚིག་རྐང་ཕྱི་མ་ཅུང་མི་འདྲ་སྟེ། 'སྙིང་པོ་འདིས་
ནི་མནའ་བསྒག་གོ༎ ' ཞེས་གསལ།
༣ ང་ཡིན་གྱི། སྐུ་འབུམ་དཔར་མ།
e
དུས་ནས་ སྐུ་འབུམ་དཔར་མ།
༥ ལྷུང་བར་ དབུས་དཔར།

478
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
སྟེ་‘བྱ་བར་ཀླུ་བྱང་གིས་བཤད་དོ༎ དེ་ཉིད་བསྡུས་པར་མི་བདེ་བ་མ་སྤངས་པར་ཞེས་འབྱུང་
ལ༑ དེའི་སྐབས་གཞན་དུ་དེ་ཉིད་སྣང་བ་ལས་གནོད་པའམ་མི་བདེ་བ་ནི་རྒྱལ་བའི་བཀའ་
ལས་འདས་པ་ལ་བཤད་ཀྱང་། སྐབས་འདིར་བླ་མ་ལ་བརྙས་པར་མ་བྱེད་ཅིག་ཅེས་བསྒོས་
པ་ལས་འདས་པའོ༎ དེ་མ་སྤངས་པས་ལོ་བརྒྱ་ཐུབ་པ་ཡང་ཚེ་མ་རྫོགས་པར་དུས་དེ་ཉིད་
དམ་གཞན་དུ་མྱུར་བར་དུས་བྱས་ནས་དམྱལ་བར་ལྟུང་ངོ་ཞེས་བཤད་པ་ལྟར་རོ༎ དེས་ན་
ཡ་ང་བ་མ་སྤངས་པས་ཞེས་འབྱུང་བ་དག་པ་ཡིན་ནོ༎ འདི་མར་མེ་མཛད་ཀྱིས་དམ་བཅའ་
བརྟན་པར་བྱ་བ་ལ་བཤད་ལ། དེའི་དོན་མི་ཐུབ་ཟླ་བས། “དད་པ་ཉེ་བར་གནས་པ་ལ༎ ཅི་
སྟེ་འདི་ནི་མི་བརྟན་པར༎ ་དོགས་ཕྱིར་བླ་མས་བརྟག་པར་བྱ༎” ཞེས་གསུངས་པས།
དམ་གཞག་སྔ་མ་རྣམས་ཀྱིས་དམ་ལ་བཞག་པ་དེ་མ་བརྟན་གྱིས་དོགས་ནས་བཀའ་ཉན་
པའི་དམ་གཞག་³འདི་མཛད་དོ༎ དེ་ལྟར་ན་མནའ་ཆུ་བླུད་པའི་དམ་གཞག་ཤྀནི། རྩ་བ་དང་
ཡན་ལག་གི་དམ་ཚིག་སྤྱིའི་དམ་གཞག་ཡིན་ལ་ལྷག་མ་ནི་ཁྱད་པར་བའི་དམ་གཞག་གོ །དེ་
ཡང་སྣོད་མིན་ལ་གསང་བ་སྒྲོག་པ་དང་བླ་མ་ལ་བརྙས་ཤིང་བཀའ་ལས་འདས་པ་དངོས་
གྲུབ་འཕྲོག་པའི་ཉེས་དམིགས་ཆེ་བར་དགོངས་ནས་རྩ་ལྟུང་དང་པོ་དང་བདུན་པ་སྲུང་བ་ལ་
ཁྱད་པར་བའི་དམ་གཞག་ནན་ཆེར་མཛད་དོ༎
གསུམ་པ་(ཡེ་ཤེས་ཕབ་ནས་བདེན་པ་བརྗོད་པ་)ནི། ཕྲེང་བར་སྐབས་གཞན་དང་འདིར་ཡེ་ཤེས་
འབེབས་པའི་ཆོ་ག་གཉིས་ཐུན་མོང་དུ་བཤད་དེ། ཕབ་པའི་དགོས་པ་ནི། དངོས་གྲུབ་སྒྲུབ་
པའི་དུས་ལས་སྔོན་དུ་སྒྲུབ་པ་བྱས་པས་དངོས་གྲུབ་གང་འགྲུབ་ལ་སོགས་པ་ཤེས་པའི་དོན་
༡ བཟུངས་ཏེ་ སྡེ་དཔར། གཙང་དཔར།
༢ སྡེ་བསྟན། རྒྱུད་འགྲེལ། ཉ མཁས་པ་ཆེན་པོ་དཔལ་ཐུབ་དཀའ་ཟླ་བ། བཟང་པོ་ཡོངས་བཟུང་། ཤོག་གྲངས་༡༤༤བ༡ ལས་བྱུང་བའི་ནང་
ནས་ཚིག་རྐང་ཕྱི་མ་ཅུང་མི་འདྲ་སྟེ། ་དོགས་ཕྱིར་བླ་མས་བརྟན་པར་བྱ༎' ཞེས་གསལ།
༣ ཉན་པའི་གཞག་ སྐུ་འབུམ་དཔར་མ།
ཉན་པའི་དམ་བཞག་ དབུས་དཔར།
e
དམ་བཞག་ དབུས་དཔར།
༥ གསང་བ་སྒྲག་པ་_ སྡེ་དཔར། དབུས་དཔར།

རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ།
479
དུའོ༑༑ འབེབས་པའི་ཡུལ་ནི། སློབ་མ་དང་སྣོད་ལ་དབབ་པར་གསུངས་པའི་སྣོད་ནི། ཁྱེའུ་
དང་བུ་མོ་ལོ་བཅུ་གཉིས་པ་ཡན་ལག་དང་ཉིང་ལག་རྣམས་ཚང་བ་གྲོང་པའི་ཆོས་ཀྱིས་མ་
གོས་པ་ལ་དབབ་པར་རྒྱུད་ཁ་ཅིག་ལས་གསུངས་ཀྱང་། བླ་མ་དུས་རྒྱུན་དུ་རྡོ་རྗེ་འཆང་
གི་སྐུ་མངོན་དུ་བྱེད་ཅིང་བསོད་ནམས་བསགས་པ་སྐད་ཅིག་གིས་བརྟན་པར་སྒོམ་ནུས་
པས་ཡན་ལག་མ་ཚང་བ་དང་རྒན་པ་དང་གྲོང་པའི་ཆོས་ཀྱིས་མ་གོས་པ་ལ་ཡང་དབབ་
པར་རྒྱུད་གཞན་རྣམས་སུ་མང་དུ་གསུངས་སོ༎ དབབ་པའི་ཡུལ་ལ་ལྷག་གནས་བྱས་པ་
དགོས་པར་གསུངས་པ་ནི་གཉིས་ཀ་ལ་འདྲའོ།། འབེབས་པ་པོ་ནི། དང་པོར་རི་ལ་སོགས་
པ་ཡིད་དང་རྗེས་སུ་མཐུན་པའི་གནས་སུ་སྔོན་དུ་བསྙེན་པ་བྱས་ཤིང་སེམས་བརྟན་པ་རྡོ་རྗེ་
སེམས་དཔའི་རྣལ་འབྱོར་ཤིན་ཏུ་བརྟན་པར་དམིགས་ནས་དབབ་པའི་ནུས་པ་ཐོབ་པས་བྱ་
བར་གསུངས་ཤིང༌། མི་ནུས་པས་ནི་འབེབས་པའི་ཆོ་ག་མ་བྱས་པར་དམ་ཚིག་གི་ཆུ་བྱིན་
པའི་མཇུག་ཏུ་སྣང་བ་དྲི་བ་སོགས་ཐམས་ཅད་བྱའོ་ཞེས་ཁ་ཅིག་འདོད་པའི་ལུགས་ཀྱང་
བཀོད་དོ༎ ཟུང་འཇུག་གསལ་བ་ལས་ཀྱང་གལ་ཏེ་སློབ་དཔོན་གྱིས་འབེབས་པའི་ཆོ་གའི་
ནུས་པ་ཐོབ་ན་ཀླུ་བྱང་གི་ཆོ་གས་དབབ་སྟེ་དེས་ན་འདིར་མ་སྨྲས་སོ༎ ཞེས་རང་གི་དཀྱིལ་
ཆོག་ཏུ་ཡེ་ཤེ